www.HoundDawgs.org
Det var min manns Ford Galaxy.
Vi kjørte Jamie hjem fra sykehuset i den bilen.
Og mor var 40 da hun fikk meg.
Alle sa hun var for gammel til å bli mor.
Jeg stakk hånden inn gluggen, og han knuget fingeren min.
Og jeg fortalte ham at livet er veldig stort.
Og ukjent.
Og hun fortalte meg om dyr og om himmelen. Byer.
Musikk. Film.
Han kom til å forelske seg og få barn selv.
Ha interesser og meninger. Ha sin mor og far.
Da de ble skilt -
- flyttet far østpå igjen og lot bilen stå hos oss.
Han ringer på fødselsdager og til jul.
Sist jeg følte meg knyttet til ham, var på fødselsdagen i 1974.
Han ga meg solbriller med speilrefleks.
Jeg så presidenten falle ned trappen.
Og jeg kastet opp på gulvteppet.
Siden da har det bare vært oss to.
- Hva med deg? - Jeg blir her hos ham.
- Nei! I går kveld sa du... - Jeg sa så mye i går.
Jeg har fest i kveld. Fødselsdagsfest, faktisk.
Stikker dere innom, så jeg kan by på litt mat?
- Det trengs ikke, mrs. Fields. - Dorothea. Og jeg insisterer.
Det var en nydelig bil.
Mor, den luktet bensin, og gikk varm hele tiden.
- Den var bare gammel. - Hva?
Den har ikke alltid vært gammel. Den ble det plutselig.
Når brannvesenet kommer -
- pleier ikke folk å be dem på middag.
Jaså? Hvorfor ikke?
MODERNE KVINNER
Hvorfor kan hun ikke være glad for meg -
- i stedet for at alt skal handle om ham?
Da føler jeg at jeg ikke er god nok.
Jeg blir alltid sammenlignet med far.
Hei. Beklager.
Jamie er ikke hjemme.
De er ikke hjemme.
La være.
Jeg tar bilder av alt som skjer meg i løpet av dagen.
Jeg liker ikke å bli fotografert.
Jeg har ikke skjedd deg.
Hallo!
- Hei. - Hei.
La meg.
- Du vil ikke tro hva som skjedde. - Hva?
Bilen begynte å brenne på p -plassen.
- Er det sant? - Går det bra?
Ja, alt i orden.
Det var vel noe elektrisk, sa de.
Vi kom ut, og så bare sto den der. Og brant.
- Herregud. - Ja...
Så leit.
Og? Hvordan gikk det?
De vil jo aldri si noe. Jeg får ikke beskjed før om en uke.
Og jeg kan ikke betale husleien i tide.
- Ikke tenk på det. - Takk.
Å gud...
Tenk om dere hadde vært i bilen.
Da ville jeg ikke vært her. Ville du savnet meg?
Ikke spøk med det.
Det var veldig mye lettere før du ble så kåt.
- Det er jo ikke sånn at du ikke... - ...gjør det?
Venner kan ikke ha sex og fortsatt være venner.
Jeg liker oss sånn som vi har det nå.
Okay.
Jamie, kan du hjelpe meg?
Kan ikke mor slappe av?
Hun kompenserer for at hun er ensom.
Det er virkelig flott listverk. Jeg vil forlenge det.
Vi får finne noe som passer. Er det tre eller gips?
Det er gips under, og det er tre utenpå der.
- Det kommer til å ta litt tid. - Greit. Det har vi.
Det ble faktisk bygd i 1905.
En familie eide det aldri så lenge, men mistet formuen under krigen.
Så ble det brann... Du skulle vært her da.
De lot det forfalle. En bohem arvet huset på 60 -tallet.
Noen hippier overtok det, men så gikk det til banken.
Det er nydelig.
Vi er knyttet til jorda, vi kommer fra den.
Jorda ble skapt av stjerner og stjernestøv som oss.
Så når du stikker hendene nedi den jorda -
- og kjenner Moder Jord...
William, det ser ut til at jeg må skaffe meg bil.
Har du noe på lur? Noe billig? Kanskje den 49 Deluxe'en?
Det kan vi nok ordne. Kanskje i bytte for husleie.
- Takk. - Helt greit.
Det var det.
Bare gi meg et øyeblikk, og bær den inn.
DOROTHEA FIELDS FØDT 1924
Mor ble født i 1924. Da hun var på min alder -
- kjørte folk i triste biler hjem til triste hus -
- med gamle telefoner, uten penger, mat eller tv.
Men folk var ekte.
Da hun var 16, brøt krigen ut, og hun måtte slutte på skolen.
Hun drømte om å bli pilot i flyvåpenet.
Hun kom faktisk på flyskole.
Men krigen sluttet før hun var ferdig.
Hun ble første kvinne som tegnet for Continental Can Company.
Så møtte hun far. Og så kom jeg.
Og de ble skilt.
Men folk fra hennes tid innrømmer aldri at noe gikk galt.
Hva mener du?
Han er for ung til å ha konto i eget navn, småen der.
Han er en hel person, ikke en halv. Ikke en søt, liten gutt.
Han har egen vilje, autonomi og privatliv.
Han må ha en bankkonto. Kan du opprette en for oss?
Jamie, du kan ikke fortsette å ha så mye fravær.
Et øyeblikk. Hvorfor kan han ikke det?
Hvis han har gyldig grunn til fravær.
Da må jeg ha en gyldig lapp fra deg -
- med gyldig underskrift av deg.
Hvordan har du forfalsket underskriften min så godt?
Det er jo genialt!
Men du må aldri forfalske en underskrift bak ryggen på folk.
Jamie kom ikke på skolen i morges.
Han var ute som frivillig for sandinistene.
Jamie kom ikke på skolen i morges pga. En liten flyulykke.
Heldigvis ble han ikke skadet.
Du får en avsindig overraskelse nå. Det er mahogni under.
Hun prøver alltid å finne en mann jeg skal omgås.
- Dette er jævlig kjedelig. - Ti stille.
- Han snakker alltid om tre. - Han hjelper meg å pusse opp.
- IBM. - Hun noterer aksjekurser daglig.
213,2.
- GE. - 51,62.
Hun røyker Salem for å være sunnere.
Hun går i Birkenstock -sandaler for å følge med.
Hun leste "Flukten til Watership" og skar ut kaniner i tre.
Og hun har aldri kjærester særlig lenge.
- Takk for i kveld. - God natt, Dorothea.
God natt.
- Vi ses. - Slutt å henge ut med Chris.
- Han er sleip og teit. - Nettopp.
- Gratulerer med dagen. - Ha det, Julie.
- Slutt. - Med hva?
Å tro at du vet alt som skjer.
Jeg syns bare at hjertesorg lærer deg utrolig mye om verden.
Syns du du er lykkelig? Altså...
Så lykkelig som du så for deg da du var på min alder?
Alvorlig talt. Sånt spør man ikke folk om.
Du er moren min.
Særlig ikke moren din.
Grubler du på om du er lykkelig, blir du bare deprimert.
- Hva er det? - Det er The Raincoats.
Kan ikke ting bare være vakre?
Pen musikk skal skjule samfunnets urettferdighet og korrupsjon.
Så de er ikke særlig gode, men de vet det selv?
Ja. De har mye de vil si, -
- men de er ikke gode og vil ikke være det.
For det skjer noe interessant, når lidenskapen din er større -
- enn verktøyet du har å arbeide med.
Det skaper en mer rå energi.
Er det ikke flott?
Sønnen min ble født i 1964.
Han vokste opp med en meningsløs krig.
Med demonstrasjoner. Med Nixon.
Med fine biler og fine hus.
Datamaskiner, dop.
Kjedsomhet.
Jeg kjenner ham mindre for hver dag.
Han sa det bare var en lek.
Du hyperventilerer og blir trykket i mellomgulvet.
Og så besvimer du.
Han sa du kommer til deg selv etter et par sekunder.
Men Jamie brukte nesten en halv time å våkne igjen.
Hent hjelp!
Kan du si hva du heter?
Du var heldig denne gangen. Oksygenmangel kan gi hjerneskade.
Du kan dø.
Jamie, hvorfor gjorde du noe så farlig?
Jeg vet ikke. Alle gjorde det.
Og så ble du bare med?
- Det så gøy ut. - Hvorfor gjøre noe så dumt?
Bare gjøre som alle andre? Du døde nesten.
- Ikke vær så urolig for meg. - Hvorfor tenkte du ikke?
Jamie! Hei!
Jamie. Hva er det som skjer? Hvorfor ...?
Vil du ikke snakke med meg nå?
- Ikke jeg som ikke vil snakke. - Hva? Gi deg!
Du skremte livet av meg.
- Hvorfor skadet du deg sånn? - Hvorfor røyker du deg i hjel?
Hvorfor er det greit for deg å være trist og ensom?
Jeg...
Jeg... du...
Sånn kan du ikke snakke til meg. Ikke si sånt til meg.
Historien har vært hard mot menn.
De kan ikke være det de var før. Og hva er det de skal nå?
- Hva snakker vi om? - Menn?
Historien og menn?
Hvem er heltene deres i dag? En gjeng bortskjemte narkomane.
Dere kan kanskje hjelpe meg med Jamie.
Jeg tror han trenger hjelp -
- til å finne seg selv i alt dette rotet.
Og jeg kan ikke hjelpe ham. Jeg må gi slipp.
Er det fordi han svimte av? Han har det bra.
Nei, det er på grunn av alt.
Hva er det du ber om?
Hvordan er man en god mann? Hva vil det si i dag?
Han har bare meg. Tenk dere om. Det er ikke nok.
- Mener du alvor? - Ja.
Hva med William? Han er mann. De kan snakke om manneting.
Har du noen gang sett dem prate? De har ikke noe til felles.
Jeg har tenkt på det. Han... Han liker dere to.
- Veldig godt. - Han er kameraten min.
- Jeg vil ikke være moren hans. - Jeg er moren hans.
Trengs det ikke en mann for å oppdra en mann?
Nei, det tror jeg ikke. Jeg tror dere to vil fungere for ham.
Du kjenner ham bedre enn noen annen.
Det vet du. Og du er glad i ham. Du kan passe på ham.
Og du skal bare dele livet med ham. Du er en begavet kvinne.
Vis ham interessene dine. Det ville virkelig gitt ham noe.
Hjelpe meg med hva?
Å komme gjennom denne livsfasen. Det er ikke lett.
- Ba du dem hjelpe meg? - Ja. De forstår det.
- Så de sa ja? - Ja.
- Faen... - Hei ...!
Du har bare dårlig samvittighet fordi vi bare er deg og meg.
- Du vet ikke hva jeg føler. - Så si det, da.
Småen...
Du forteller aldri hva du vil gjøre. Du bare gjør det.
Jeg har nøkkelen til stemors bil. Jeg drar til Starwood.
Tanya og Michelle skal dra.
- Skal dere til LA? - Ja. Jeg skal.
Får jeg bli med?
Er du klar?
Skal du bli sammen med ei dame?
Det var Jamie.
Han er i LA. Han dro på konsert sammen med noen venner.
Han ba meg si fra til deg.
Er du ikke bekymret?
Han er sinna på meg. Det er sånn han takler det.
Han har rett til å være sinna.
Hvis det gjør ham så sinna er det kanskje ikke så lurt.
Kanskje...
Kanskje det var feil av meg.
- Med gutten, mener jeg. - Ja. Jamies energi er veldig...
...ustabil.
Tja, det er jo energikrise. Kanskje det spiller inn.
Unnskyld.
Du sier aldri noe morsomt, du?
Jamie?
- Hei. - Hei.
- Alt i orden? - Ja.
- Kan jeg komme inn? - Jada.
Jeg fikk en ny idé til fotografier.
Jeg vil ta bilder av alt jeg eier.
Et slags selvportrett gjennom tingene jeg eier.
Får jeg vise dem frem?
Bh, p -piller, "On Photography" av Susan Sontag.
Sko, undertøy.
Et bilde av et bilde av min mor. Jeg skal ta en hel haug.
Det er litt trist.
Når tingene er samlet.
Jeg vet ikke hvorfor. Altså, forstår du hva jeg mener?
Det er veldig vakkert, Abbie.
Har du lyst til å surre litt, med meg?
- Mener du det? - Ja.
Ja. Det har jeg.
Jeg har hatt livmorhalskreft.
Jeg vet det.
Håret ditt lukter godt.
- Jeg lager min egen sjampo. - Selvfølgelig gjør du det.
Alt i orden, han er hjemme. Nå kan du slappe av.
- Hvor var du? - Jeg dro til Starwood.
Jeg var på konsert i LA. Hadde det litt gøy.
Er du full?
La være.
Hva er galt?
Tim Trammer kom inni meg.
Jeg vil ikke høre den dritten.
Vi brøt oss inn i bassenget ved kultursenteret og ble steine.
Kødda rundt.
Jeg og Tim endte i Maverick'en til moren hans.
- Kom du nå? - Ja.
Du lovte å trekke deg ut.
Ja.
Unnskyld.
Jeg trodde vi hadde en avtale.
Faen.
Hva gjør du med det?
Det går nok bra.
Moren din ba meg hjelpe til med å oppdra deg.
Jeg vet det.
Hun vokste opp i de harde trettiåra. Alle hjalp til med å oppdra alle.
Hele strøket oppdro barn sammen. Beklager.
Kan vi ta litt terapi?
- Jeg er ikke i humør til terapi. - Det er bare rollespil.
Jeg er moren din. Si til henne det du har lyst til.
- Jeg vil ikke snakke med mor nå. - Hva vil du si til henne?
Jeg trenger ikke hjelp av deg, mor. Jeg har styr på det. Jeg er okay.
- Jeg trenger en historie. - Hva?
En historie. Altså...
En historie...
...der...
...jeg bare er en vanlig dame.
Og du er fotograf.
Du fotograferer meg, men imens...
...kan du ikke styre deg, og du begynner å ta på meg.
Og du tar på meg.
Og du sier...
"Unnskyld. Jeg beklager."
Mener du det? Kan jeg ikke bare være meg selv?
Nei.
- Skal jeg bare... - Hyggelig å møte deg.
Skal jeg bare se inn i kameraet, eller skal jeg se til siden?
- Først skal du se inn i kameraet. - Skal jeg smile?
- Liker du å smile? - Ja.
Du tok det bare. Jeg trodde du ville telle først.
Jeg venter på det gode øyeblikket. Jeg skal bare rette på noe.
Her.
- Unnskyld. - Helt i orden.
Jeg har ikke gjort det før, så jeg...
...er litt nervøs.
Jeg kan sette håret på en annen måte...
- Abbie... - Ja.
Jeg beklager.
Jeg beklager virkelig.
Julie og jeg har vært venner siden vi var små.
JULIE HAMLIN FØDT 1962
Hun sier ofte at hun er selvdestruktiv.
- Moren hennes er terapeut. - Før i tiden snakket vi sammen.
Jeg hadde mer føling med deg. Nå er jeg bekymret for...
Julie må delta i ungdomsterapigruppen hennes.
Kanskje du velger upassende menn?
Ubevisst.
Da moren giftet seg igjen, forandret Julie seg.
Da halvsøsteren Amanda ble født med cerebral parese -
- forandret hun seg enda mer.
Det kler deg veldig godt. Nå sprudler fjeset ditt.
Som brus.
Hun begynte å rote med gutter.
Hun begynte å snike seg inn hjemme hos meg. Og sove over.
- Hvorfor gjorde du det? - Fordi jeg er gal.
Du skulle ønske du var gal.
Klø meg.
Vi skulle tatt en tur langs kysten. Bare du og jeg.
Julie arbeider på varehuset.
Spring Rain med kanel, jasmin, liljekonvall og roser.
"Sex forplikter. Etterpå kan man ikke gå tilbake til å holde hender.
Når man gir seg selv hen, både psykisk og fysisk, er man sårbar."
Han tenker bare på sin nye kone og fødselsdagen hennes.
Jul med henne og familien. Han ber hele hennes familie.
Spring Rain med kanel, jasmin, liljekonvall... og roser.
"Av alle misforståelser om kjærlighet er den sterkeste troen på -
- at forelskelse er kjærlighet eller en av dens manifestasjoner."
Kjærlighet skal være noe man føler.
Folk sier de er forelsket, men det er de faktisk ikke.
De føler en falsk tilknytning. Og ingen burde gifte seg.
Du skulle ha dødd. Det skulle vært deg.
Dø!
- Hei, Julie. - Hei.
Kom inn. Det er greit. Han har ikke stått opp ennå.
Han kom sent hjem i går. Hjelper du meg å dekke bordet?
- Er Jamie okay? - Ja, det er han.
Jeg hørte han kom hjem i natt. Jeg var våken.
Jeg fikk ikke sove, så...
Jeg lå og hørte om han kom.
- Hvordan var konserten? - Den var bra.
Neste gang du drar på tur, så si fra.
Da lager jeg ikke for mye kveldsmat.
Du, vi tar aksjene sammen.
Her.
Okay. IBM?
IBM: 69,73.
Xerox? Er du okay?
Xerox: 53,92.
- Hold opp. - Okay. 53,92.
Abbie skal på kontroll i dag, og jeg må på jobb, -
- så jeg håpet du kunne være hjemme og ta henne imot.
I tilfelle hun trenger støtte. Det er en tung tid for henne.
- Og hvis hun får dårlig nytt? - Det kan du håndtere.
Og hvis ikke, så må en gang jo være den første.
Menn tror alltid at de må ordne alt for kvinner.
Men det er ting man ikke kan ordne. Bare vær der.
Dere sliter med det, alle sammen.
Mor, jeg er ikke alle menn. Jeg er bare meg.
Både ja og nei.
Sett at de vil gi meg kjemo -
- eller en hysterektomi?
Vet du hva det er?
Det er vel best jeg blir med.
Moren din ba meg dele livet mitt med deg.
Jeg vet det.
Ikke ta deg nær av henne. Hun vokste under depresjon.
Ja.
Det er godt nytt, Abbie.
Ingen ondartede celler. Biopsien din er godartet.
Og fremover?
Muskelveggen ble skadet under inngrepet.
Livmoren din er svekket.
Svekket?
Den er kanskje ikke sterk nok til å tåle en hel graviditet.
I takt med at barnet vokser utvider livmoren seg.
Hvis den er svekket, kan den åpne seg for tidlig.
Jeg er frisk.
Han sa han tror jeg ikke kan få barn.
Var det å få Jamie det største du har opplevd?
Det var det nok.
Beklager.
Du kommer gjennom dette.
Du klarer det.
Det er nå det er verst. Og etterpå blir det bedre.
Og så blir det ille igjen, men glem det.
Det skulle jeg ikke ha sagt.
Jeg skulle bare ha sagt at det blir bedre.
- Du har fått fugler. - Er det greit for deg?
- Har du gitt dem navn? - Ikke ennå.
Det er en gutt og en pike. Og de er monogame hele livet.
Så hvis en av dem dør -
- vil den andre dø innen en uke.
Hva med Maximilian og Carlotta? De fortjener prangende navn -
- hvis de må være monogame hele livet, hva?
Max og Carlotta er veldig fine navn.
Så du ble med til legen og ventet sammen med henne?
Ja.
Jeg sa du skulle vente her hjemme.
Jeg tenkte at det var bedre å bli med og støtte henne.
Hun er skikkelig lei seg.
- Det må ha vært mye på en gang. - Det gikk bra.
Jeg lærte mye av det.
Abigail Porter?
"Svangerskapstester som er sikre og lette å ta.
En liten revolusjon for kvinner som vil styre sitt eget liv."
- Hva faen er dette? - En graviditetstest.
Legen til Abbie sa at hun ikke kan få barn.
Hvorfor tok hun med deg?
- Var det alt? - Ja.
Hva nå?
"Rist i ti sekunder."
"La hvile i to timer."
To timer?!
Det står her.
Hvis det kommer en ring er den positiv.
Hvis det ikke kommer noen ring er testen negativ.
Hva skal vi gjøre i to timer?
Menn røyker ikke sånn. Ikke hold den sånn.
Sånn. Mellom to fingre.
Ja, det er bedre.
Gå litt. Finn en egen kul røykegange.
Menn skal ikke se ut som om de tenker på hvordan de tar seg ut.
Følg med nå.
Så du det?
- Røyking er kvalmt. - Nei.
Det gir deg kreft.
Etter min mening er det viktigste å være sterk.
Det er ikke å være sårbar eller følsom.
Det er ikke engang å være lykkelig. Det er styrke det gjelder.
Og hvor stor dose av andre følelser du tåler.
Ingen ring.
- Hei. - Hei.
- Takk for at du ble med. - Klart det.
- Jeg spilte inn denne til deg. - En musikkassett.
Masse låter -
- som jeg tror ville gjort livet bedre -
- hvis de hadde vært å få tak i da jeg var tenåring.
Så jeg håper at hvis du hører dem nå -
- blir du en gladere og mer fri person -
- enn jeg noen gang blir.
ABBIE PORTER FØDT 1955
Etter den kvelden begynte Abbie å fortelle meg alt.
Hun vokste opp i Santa Barbara, der alle er lykkelige.
Men da følte hun seg gal.
I 1973 flyttet hun til New York for å studere kunst.
I New York følte hun seg normal, så sprøtt var det der.
Hun ble besatt av foto.
Hun lærte å danse når hun var lei seg.
Hun så "Mannen som falt til jorden" og farget håret rødt.
Jeg fant ut hvordan jeg fikk menn til å se på meg.
Og hvordan jeg kunne gjøre dem opphisset.
Og flaue.
Jeg er så kjepphøy. Og jeg var så sint.
Og jeg var så lykkelig.
Hun ble forelsket i læreren.
Og så dro hun på abortklinikken.
Abigail Porter?
Vennene kunne ikke forholde seg til at hun hadde kreft.
Så hun dro hjem til moren.
Gail, tok du veksthormoner da du var gravid med Abbie?
Ja.
Jeg aborterte to ganger før jeg fikk Abbie. Det var på legens anbefaling.
Veksthormoner ble brukt som fertilitetsbehandling.
Leger skrev ut resept på det.
Senere fant man ut at døtrene til kvinnene som fikk medisinen -
- fikk livmorhalskreft.
Jeg visste ikke at du hadde hatt en abort.
Da moren fikk vite at kreften skyldtes medisinen, -
- ville hun ikke snakke om det.
Hun ble sint for alt Abbie gjorde.
Så Abbie lette etter et nytt sted å bo.
- Hei. - Og så leide hun rommet oppe.
Jeg heter Abbie.
Og fikk arbeid som pressefotograf.
Erosjonen langs skrenten -
- vil resultere i at eiendom ved kysten vil gå tapt.
- Hei, Dorothea. - Hei, Charlie.
Blir du med ut en kveld? Ta en drink?
Ja.
Jamen pokker, Charlie... Det vil jeg gjerne.
- Jeg var ikke sikker på... - Hva?
Noen av fyrene trodde du var lesbisk.
Det ville jeg ikke hatt noe problem med. Men det er du ikke.
Det vet du at jeg ikke er.
Skal vi gå ut?
Ja. Har du lyst til å spise middag hos meg igjen?
Det kan du godt.
Pokker. Julie, altså.
Det er ikke noe. Jeg bare ender der av og til.
- Hva gjør dere? - Jeg bare sover. Vi prater.
- Kan jeg få en? - Nei. Det er veldig usunt å røyke.
Du røyker hele tiden.
Da jeg begynte var det ikke usunt. Da var det bare stilig.
Litt grensesprengende. Det er noe annet for meg.
La gå.
Du er flink til å holde ting skjult.
Mor kaller det å skotte av. Det er visst noe jeg ofte gjør.
Hjelper du ham?
- Jeg prøver. - Gjør du?
Hva med deg? Har du tenkt på hvordan du påvirker ham?
Det handler alltid om moren.
Har du kommet over at faren hans stakk?
Du vet at du ikke er terapeut, ikke sant?
Jeg har vært sammen med menn siden.
Ikke noen passende.
Passende?
Menn du ikke risikerer noe med.
- Menn du ikke engang liker. - Du er 17 år.
Kanskje du ikke ser det gode med de mennene jeg virkelig liker.
Jeg snakker om deg. Du virker aldri engasjert.
Bare i William.
Men...
...han er upassende.
Herregud. Ja...
Det er vanskelig å finne en jeg liker.
Jeg har hatt sjansen to ganger, -
- men den delen av livet fikk jeg ikke til så godt.
- Ha det. - Ha det.
Hvor har du vært?
Jeg gjorde et par ærender.
Har du tatt hele listen?
- Husker du alle aksjene? - Ja.
IBM gikk ned.
Beklager. Jeg retter det neste gang.
Men godt gjort.
- William? - Ja.
Virker jeg som om jeg står i stampe?
På hvilken måte?
Ja, det kan jeg jo ikke se selv.
- Abbie? - Ja.
Vi går på byen i kveld. Jeg vil se denne moderne verden.
Får jeg bli med?
Spørs om jeg finner en passende mann her.
Takk.
Hva?
Hva var det? Hva betyr det?
Du kysser ikke en kvinne hvis ikke du vet hva du mener med det.
Ligger du ikke med Abbie?
Det er ikke noe seriøst.
Hvorfor gjøre det da?
Året er 1979. Jeg er 55 år gammel.
Dette er det sønnen min tror på.
Sånne folk. Med sånt hår.
Og sånne klær. Som oppfører seg sånn og lager sånne lyder.
Året er 1979. Jeg er 55 år gammel.
Og i 1999 vil jeg dø av kreft fordi jeg røyker.
- Går du? - Ja.
Gjør meg en tjeneste. Ta deg av Abbie.
De vet ikke at punken er ferdig nå.
De vet ikke at Reagan kommer.
Det er utenkelig at barn slutter å drømme om atomkrig.
Og ha mareritt om været.
Det er umulig å forestille seg hiv -virus.
Og hva som vil skje med skateboardtricks.
Internett.
- Hadde du det gøy? - Ja. Det var interessant.
Abbie har nummeret ditt, hva?
- Vi ringer og ber på middag. - Det vil jeg gjerne.
Gutten...
Det er sent.
Hvordan var det?
Livet blir aldri det samme.
Før jeg dør vil jeg forberede meg på y2k -krisen ved årtusenskiftet.
Jeg vil sette hermetikk og vann i garasjen.
Jeg vil legge 16000 dollar i gullmynt -
- i en bankboks i Montecito Bank.
Jeg døde før det nye året.
Ballonger formet som delfiner svevde over hodet mitt.
De spilte Louis Armstrong på en ghettoblaster.
Jamie?
Unnskyld. Er du våken?
Jeg vil bare si til deg at du må vekk fra denne byen -
- hvis du vil ha noen sjanse til å leve et spennende liv.
Hva har skjedd?
Unnskyld. Pokker.
Vi ligger ikke sammen. Jeg bare sover her.
- Kan jeg legge meg litt? - Vi sov.
- Gjør plass. - Jeg skal bare prate litt med Jamie.
Lynette Winters spyttet på meg.
- Så slo jeg henne. - Hvorfor spyttet hun på deg?
Jeg spyttet på henne. Før jeg dro til New York.
Jeg trodde jeg aldri kom tilbake. Det føltes befriende da.
Til slutt knuste jeg en stol.
Unnskyld, Julian.
- Går det bra? - Ja. Alt i orden.
Så sa William at han ikke ville ligge med meg mer.
Hva er det du sier? Jeg liker deg ikke!
Du kan bare... Jeg skal bare snakke med Jamie.
Du kan ikke la henne sove her, hvis hun ikke vil ligge med deg.
Det gjør deg veik.
Og du må vekk fra denne byen -
- før du står i en butikk og selger solbriller.
Og det gjelder deg også.
Men man kan da ikke...
Her er noen bøker fra feminisme -studiene.
Du trenger kvinners perspektiv.
- Hva har skjedd med leppen din? - Jeg slåss.
- Vi slåss. Det var teit. - Er det "Kvinne kjenn din kropp"?
Den boka var så god.
Den har et kjempegodt kapittel om hjemmefødsler.
Hjemmefødsler hemmer barnets vekstpersonlighet.
- Hva betyr vekstpersonlighet? - Det er et ekte ord.
"Og hvem vet hva det betyr for en nyfødt -"
- å se trevegger og gulvtepper, -
- å lukte ekte menneskelukt, -
- å kjenne klær av ull, bomull og flanell, -
"- i stedet for stivet hvitt, parfymert ..."
Det tolker jeg som "og så videre".
STERKE MEDSØSTRE
ORGASMENS POLITIKK
"Kvinnens seksualitet er definert av menn til glede for menn."
Den er blitt fornedret og forvrengt, undertrykt og overstyrt.
Anatomisk sett springer alle orgasmer ut fra klitoris, -
"- uansett om de skyldes direkte manuelt trykk eller indirekte ..."
Jeg knulla Heather så hardt i går at hun kom tre ganger.
Hvordan stimulerte du klitorisen hennes?
Med pikken.
Klitoris må du stimulere direkte.
Med fingrene eller en vibrator.
Hun spilte sikkert. Det gjør kvinner hele tiden.
Talking Heads er homser.
Det er faktisk ei jente i bandet. Og hun er kjæreste med trommisen.
Du heter Jamie, ikke sant?
Kunstsoper...
Hva slåss dere om?
Stimulering av klitoris.
Hvorfor slåss om det?
Jeg vil bare være en god mann.
Jeg vil kunne tilfredsstille en kvinne.
Gutten min, det vil du nok gjøre.
Faen.
KUNSTSOPER
- Jamie? - Det er ikke greit.
Det var det Matt kalte meg fordi jeg liker Talking Heads.
- Og hva er Black Flag? - Det er et hardcore -band.
Så folk som elsker Black Flag, hater Talking Heads.
- Hva? - Punkemiljøet er splittet.
Du er så avansert, du?
Neste gang en fyr forteller om sine sexeventyr -
- så bare jatt med, selv om han ikke har rett.
De vil ikke bli motsagt. De vil leve i sin fantasiverden.
Hvordan går det... med alt?
Uansett hvordan du tror livet ditt blir skal du vite -
- at det overhode ikke blir sånn.
Neivel...
Ta meg med på den klubben.
I kveld?
- Hei. - Hei.
Jøss, så fin du er. Hvor skal dere?
- Vi skal bare ut. Er det greit? - Selvfølgelig. Hvor da?
Bare ut.
- Ha det. - Ha det.
Hold den ute av syne.
Hei. Kan jeg få en øl?
Si: "Jeg liker eldre kvinner."
- Bare si det. - Jeg liker eldre kvinner.
Hvor gammel er du?
Alder er en småborgerlig konstruksjon.
Godt svar.
Alder er en småborgerlig konstruksjon.
Hvis hun spør deg om noe, så bare si så lite som mulig.
Vis meg ditt mest uutgrunnelige uttrykk.
Jeg tar egentlig aldri valg når det gjelder... kvinner.
- De... - De kommer til deg.
Du kan få mer enn det.
Hva med deg selv? Hva skjedde med Jamies far?
Han ble ikke som jeg hadde forventet.
Sånt skjer. Det må ha vært noe bra med ham.
Han var venstrehendt.
Var det bare det?
Ja, og jeg var høyrehendt.
Så om morgenen leste vi aksjekursene sammen...
Han kunne skrive med venstre hånd og klø meg på ryggen med høyre.
Og det var alt?
Jeg elsket det.
Mediterer du noen gang?
Jeg kjenner den kalde luften komme inn gjennom nesen.
Det eneste jeg gjør...
...er å samle oppmerksomheten om pusten.
Så når jeg puster inn, er det en følelse.
Luft kommer inn.
Luft kommer ut. Det er en god følelse.
Bare fortsett.
Fortsett. Jeg bare røyker.
Jeg hører etter.
Vi bør være på like fot.
Du er så... Hvordan har du blitt den du er?
Du er så annerledes.
Williams far drev et bilverksted i Cleveland.
Han har alltid vært glad i motorer.
Han prøvde å lese videre på college, men hadde ikke råd.
Han møtte Theresa i 1963.
Hun var klok, modig, hadde penger. De ble forelsket.
De flyttet til Oakland og senere inn på et kollektiv i Sebastopol.
Jeg lærte å bli som dem.
Det er mye lettere enn jeg hadde trodd.
Men jeg gjorde det ikke for min egen skyld.
Det var for ikke å miste Theresa.
Han snakket som dem, så ut som dem.
Men der følte han seg gammel og uutdannet og fattig.
Theresa syntes han ble trangsynt og sjalu. Og hun gikk fra ham.
Etter Theresa trengte ikke damer se ut eller være sånn eller sånn.
Jeg vil nok bare få dem på lag. Så jeg ikke blir ensom.
- Bor du her? - Ja.
Men når jeg så først har dem -
- vet jeg egentlig ikke hva jeg skal gjøre dem.
Skal vi gjøre noe sammen senere?
Så søt du er. Jeg må gå.
Han liker å lage skåler.
Han lukter ikke olje. Han har ikke mekanikerhender.
Først laget jeg mest små.
Men så var det noen jeg måtte kappe til.
Og når den har tørket litt, begynner jeg å hakke.
Den er nydelig.
Hva?
- Har du reparert den? - Kanskje.
Nå er det delvis en folkevogn. Jeg måtte improvisere.
Hvordan vil du bli kjent med andre helt der borte fra?
Hva skal jeg gjøre?
Småprate litt, presentere deg. By henne opp.
- Hei. Jeg heter William. - Hei.
Jeg bor nede. Jeg er han med bilene.
- Vil du danse? - Ja. Gjerne.
Så rekker du frem en hånd. Og legger den andre hånden her.
Og så bare vær der. Hun vil bare ha litt selskap.
Det er fint.
Jeg føler at jeg forstår deg.
Vi burde dra vekk herfra, bare oss to.
Kjøre langs kysten, være alene et sted.
Jamie, du er forelsket i Julie.
Ikke la henne herse med deg.
Du skal si til henne hva du vil.
Hvis du bare hørte det, hva tror du det betyr?
'Kunstsoper'?
Hvis du ser det i sosiologisk perspektiv.
Hva kommer "kunstsoper" av?
- Abbie forstår det. - Nei. Hun er bare med på det.
- Du trenger ikke like det. - Hva sier han?
"Hodet jeg har på skuldra ..."
"... går berserk ..."
- Og er det interessant? - Jeg vet ikke.
Ikke jeg heller. Vi tenker nok for mye.
Få høre den med kunstsoperne.
Her kommer kunstsoperne.
Er du klar?
Sånn, ja.
Vi er visst kunstsoper -typen.
Det liker jeg.
Kom her, din uutgrunnelige gutt.
Jeg ga ham øl og lærte ham å forføre kvinner med ord.
Og vi kjørte i fylla. Men det fikk jeg stoppet.
Og så kysset han Trish.
Og så ruslet vi hjem.
Er du ikke sint?
Du er sint.
Du får se ham ute i verden som en person.
Det får jeg aldri.
Her.
Tenk at Abbie ga deg den boka.
Den er interessant.
- Hvordan er det? For jenter? - Hva da?
Sex?
Orgasmer.
Vil du virkelig vite hvordan det er?
Ja.
Jeg får ikke orgasme.
Hva?
Ingen av venninnene mine får heller.
Hvorfor gjør dere det da?
Det fins andre grunner også. Måten han ser på deg.
Den måten de blir litt desperate på.
Og de små lydene de lager.
Og kroppen deres.
Du vet ikke helt hvordan de vil se ut.
Hvordan de lukter, og føles.
Ikke før dere har gjort det.
Annenhver gang angrer jeg.
Hvorfor gjør du det da?
Fordi annenhver gang angrer jeg ikke.
Å LEVE SOM AVLEGS ER VONDT EN ALDRENDE KVINNE
"Jeg er selskapelig, interessert i andre."
Og intelligent også, tror jeg.
Jeg vil bli kjent med folk, og håper de vil bli kjent med meg.
Jeg vil ikke gifte meg igjen, og leve tett på en annen.
Men jeg er stadig usynlig.
Når du ser på meg, så ikke lat et sekund -
- som om jeg ikke er like levende som deg -
- og ikke lider i rollen du påtvinger meg.
Avkledd er jeg nok penere enn eksmannen min.
Men jeg er seksuelt og sosialt avlegs, og det er ikke han.
Nå kan jeg ta folk som de er. Det kunne jeg ikke da jeg var 20.
Jeg får orgasmer dobbelt så fort, og kan tilfredsstille en mann.
Men jeg tør ikke vise en mann at jeg er tiltrukket av ham.
Han kunne kanskje ta det som en fornærmelse.
"Jeg skal bare utføre mine små funksjoner og forsvinne."
Hva tenker du om det?
Jeg vet ikke. Kanskje jeg er feminist.
- Du tror det handler om meg. - Jeg vet ikke.
Du tror du kjenner meg bedre fordi du har lest det.
Hvorfor leser du det høyt for meg da?
Jeg syntes det var interessant.
Jeg trenger ikke noen bok for å kjenne meg selv.
Unnskyld.
Det er snilt av deg at du vil hjelpe.
Men jeg syns du går for vidt.
Jeg har respekt for kvinnebevegelsen.
Men det er komplekst, og jeg syns det er for mye for ham.
- Hva snakker du om? - Han er en 15 år gammel gutt.
Du gir ham radikal feminisme.
Han elsker det, og det hjelper ham...
- Til hva? - Å bli en mann.
Ved å lære om kvinnens orgasme blir han en mann?
Kjenner du noen mann som bryr seg om det? Det er jo et mirakel.
Han går på high school. Det er for mye. Hør hva jeg sier.
Det virker som om det er greit for ham.
Du aner ikke hva du gjør med ham.
Så...
...bare...
Som dere vet er det en økende ringeakt for staten.
Over for skolen, media og institusjonene.
Mitt budskap er ikke gledelig og betryggende.
Men det er sannheten. Og det er en advarsel.
Vi har en tillitskrise.
JIMMY CARTER TV -TALE 15. JULI 1979
Vi kan se krisen i den voksende tvilen på meningen med livet.
Og i tapet av et felles mål for nasjonen.
KOYAANISQATSI REGI: GODFREY REGGIO
Altfor mange av oss tilber nå -
- nytelsessyke og materielt konsum.
Men vi har innsett at å eie ting, å forbruke ting -
- ikke tilfredsstiller vår lengsel etter mening.
Vi har alltid trodd på at vi deltok i en stor bevegelse -
- for selve menneskeheten.
Engasjert i å søke frihet.
Vi står ved et vendepunkt i historien.
En vei medfører splittelse etter særinteresser.
Den veien fører oss mot en feilaktig oppfatning av frihet.
Den fører uunngåelig til at samfunnet svikter.
Takk og god natt.
Jøss, han er så på trynet.
Gjett om. Han er ferdig.
Jeg syntes det var vakkert.
Hvorfor sa du ikke bare: "Unnskyld. Jeg er ferdig"?
Jeg var for stolt.
Du virker ikke så hovmodig, da.
Jeg satte igjen stoltheten utenfor i dag.
Jamie, vekker du Abbie, er du snill?
- Abbie? - Hold opp. Jeg menstruerer.
Abbie, hør her. Javel, du menstruerer.
Men må du si det? Må vi vite alt som skjer med deg?
Hva? Jeg menstruerer. Og så?
Vi vil ikke høre om det, takk.
Hvis du noen gang vil ha sex med skjeden til en kvinne, -
- må du ha det greit med at skjeden menstruerer.
Bare si "menstruasjon". Det er ikke farlig. Si det nå.
- Nå? - Ja. Menstruasjon.
- Menstruasjon. - Jamie. Du behøver ikke.
Du sier det som om du er redd. Si det som om det er normalt.
- Menstruasjon. - Ikke verst.
Julian. Menstruasjon. Du sier det nå.
- Jeg beklager. - Menstruasjon.
Se meg i øynene. Hvem ser du på? Menstruasjon.
- Menstruasjon. - Ja. Riktig.
- Charlie, du er stille. - Menstruasjon?
- Nei, ikke som et spørsmål. - Menstruasjon.
Og så sier vi det alle i kor: Menstruasjon.
- Lett, muntert, men henslengt. - Menstruasjon.
- Det er ekkelt, Abbie. - Nei.
Det er en dyp, kreativ periode som omskaper følelsene våre.
Og sex under menstruasjonen kan gi kvinnen stor tilfredsstillelse -
- og kan til og med lindre krampene.
Jamie, aldri ha sex bare med skjeden, men med hele kvinnen.
- Det var ikke temaet akkurat nå. - Du også, William?
Da jeg fikk min første menstruasjon, så jeg "Gjøkeredet" med en fyr.
Jeg sa jeg måtte gå, og gikk og kjøpte tamponger.
Jeg leste veiledningen på esken og stakk inn en.
Jeg sa det aldri til mor. Hun spurte ikke heller.
Jeg så aldri slutten på "Gjøkeredet".
Jack Nicholson ble lobotomert, -
- og den store indianeren kvalte ham i en pute.
Da snakker vi om noe annet.
Da jeg var 14 knulla jeg for første gang.
- Julie! - Julie, kjære venn...
En kveld bestemte jeg meg for å miste møydommen.
- Samme med hvem. - Gi deg.
- La henne fortelle. - Jeg valgte en fyr jeg ikke kjente.
Vi hadde temmelig smertefull sex i bilen hans.
Den sto parkert på gaten. Han brukte spytt som glidemiddel.
Jeg kom hjem til avtalt tid. Teppet i bilen stinket bong -vann.
Javel.
Da sier vi takk for i kveld. Takk for at dere kom.
Da er forestillingen slutt, jenter. Tusen takk for at dere kom.
Jamie, vi må snakke sammen. Det skjer så mye nå, hva?
Jeg vil vite hva som skjer med deg.
Det har vært så mye vi må forholde oss til.
Mor, jeg forholder meg til alt nå. Du forholder deg ikke til noe.
Jeg fatter ikke at du fortalte det til alle.
Jeg kan si hva jeg vil.
De vil tro at du er... De får feil inntrykk av deg.
Hvordan da? Vil de tro jeg er billig?
Er det det du tror?
Du kan ikke sove her lenger og bare ville prate.
Mener du det?
Ja.
Jamie...
Beklager.
Jeg er lei for det.
Kom, vi stikker.
Vi kan kjøre opp langs kysten, som du foreslo.
Bare vi to.
"Mor. Julie og jeg har tatt bilen."
Vi kjører en tur opp langs kysten. Bare for å komme vekk.
"Ikke vær bekymret."
Hei. Kunne du kanskje kjøpt noen rusbrus?
Behold vekslepengene. Med jordbær, eller andre bær.
- Hei. Hva er galt? - Hei. Du skiftet fil i krysset.
- Var det alt? - Får jeg se førerkort og vognkort?
Og hvis jeg ikke har med førerkortet?
Navn, adresse og fødselsdato, har du det?
Det er svært personlige spørsmål. Vi har akkurat møttes.
Hva heter du? Hvor bor du? Du er litt frampå nå.
Jeg... elsker deg.
- Hva er det? - Ikke noe.
Si det.
Jeg er for nær deg...
...til å ligge med deg.
Jeg vet det er forvirrende.
Unnskyld.
Jeg kan hjelpe deg ut av det.
Jeg vil ikke ut av det.
Jo, det vil du.
- Nå er du som de andre gutta. - Jeg vil ikke bare ligge med deg.
- Jeg vil ha deg. - Men det er din versjon av meg.
Det er ikke meg.
Det ville vært mye bedre hvis du bare vil knulle.
Du er akkurat som de andre gutta.
Du bare later som om du er moderne.
Jamie...
Jamie?
Jamie!
Disse folkene eier ikke sans for humor.
Det å ha et barn virker...
...så utrolig vanskelig.
Ja.
Uansett hvor høyt du elsker ungen...
...går du evig og alltid på trynet.
Hei.
Julie ringte nettopp. De er i San Luis Obispo. Hun kan ikke finne ham.
- Kan du kjøre meg opp dit? - Klart det.
- Kan du bli med? - Ja!
Unnskyld.
Han kom tilbake.
Han er der borte.
Det går bra.
Vel... Julie er en temmelig komplisert kvinne.
Ikke småtteri å gå løs på. På en måte er jeg imponert.
Da sier vi det.
Skal du ikke hente Julie? Så hun kan snakke med meg?
- Jamie! - Hva da?
Jeg trodde de kunne hjelpe deg.
Det virket som om du syns jeg ble for vanskelig.
Hør her.
Jeg ville... Jeg...
Altså, jeg...
Jeg vil ikke at du ender som meg.
Og hva skal det bety?
Jeg ville at du skulle bli lykkeligere.
Og jeg trodde ikke jeg kunne få det til alene.
Jaha. Jeg syntes vi to hadde det fint.
Jaså?
Ja.
Kom igjen. Dans med din mor.
- Ha det. - Ha det.
Ha det, ha det.
Kanskje vi ikke skal dra hjem ennå.
Greit.
- Var du og far forelsket noengang? - Jada.
Eller...
Kanskje jeg bare følte at jeg burde være forelsket.
Eller jeg var redd for at jeg aldri ville bli forelsket.
Og så...
...tok jeg den beste jeg fikk tak i akkurat da.
Jeg vil bleke håret.
Ungen... det mener du ikke?
Jo.
Er du ensom?
Kanskje jeg gifter meg med Bogart i neste liv.
Vi får se. Jeg tenker på det.
Han er død.
Det er jo i neste liv, hva?
Så... kanskje han er der. Og kanskje vi møtes.
Kanskje noe skjer mellom oss.
Kan du ikke finne en i den virkelige verden?
Nå skal du ikke være rasjonell. Bare vær med på leken.
Fortsett.
Han vet hva jeg tenker på. Og han kan få meg til å le.
Og han ser meg.
Og du kan stole på at han gjør det han sier han vil gjøre.
- Han høres hyggelig ut. - Ja.
Jeg trodde det var begynnelsen på et nytt forhold til henne.
Der hun ville fortelle ting åpent.
Men kanskje det aldri ble sånn igjen.
Kanskje det var det.
I mars 1999 begynner jeg å føle meg trett og forvirret.
Når jeg endelig går til legen, sier han at lungekreften -
- har spredt seg til brystene og hjernen min alt.
Jeg prøver å lære Jamie å håndtere aksjene mine, -
- men instruksene mine er umulige å forstå.
Vi ses.
Abbie tar meg med på helsestasjon.
Og jeg får p -piller.
Jeg studerer, og mister kontakt med Jamie og Dorothea.
Jeg slutter å snakke med mor.
Jeg forelsker meg i Nicholas.
Vi flytter til Paris, og velger å ikke få barn.
Jeg blir i Santa Barbara. Om to år blir jeg gift med Dave.
En måned etter bryllupet dør Carlotta.
En uke senere dør Max også.
Jeg arbeider i garasjen min og stiller ut på lokale gallerier.
Mot legens råd blir jeg gravid.
Når jeg er 34 år, har jeg to gutter.
Jeg bor hos Dorothea et år til.
Og så åpner jeg et keramikkutsalg i Sedona i Arizona.
Jeg gifter meg med Laurie, som er sanger og låtskriver.
Vi blir skilt om et år.
Så treffer jeg Sandy og fortsetter å lage keramikk.
Mor treffer Jim i 1983.
De blir sammen til hennes død.
Hvert år på fødselsdagen hennes gir han henne en flytur.
Flere år etter hennes død gifter jeg meg og får en sønn.
Jeg vil prøve å forklare ham hvordan farmoren hans var.
Men det blir umulig.
www.HoundDawgs.org Newest NORDiC RETAiL!
Oversettelse: Tron Furu Scandinavian Text Service 2017